封浜站（火车站）

封浜站勒拉上海市嘉定区江桥镇，是沪昆铁路（沪杭铁路外环线）丄座车站，1960年2月份开始造个，1970年10月份成为南新环线铁路座货运车站。後首来南新环线封浜站到春申站箇段变成沪杭铁路外环线。2004年，车站造仔连勒沪宁线上行方向个黄封联络线，2019年又造仔黄封上行联络线（第二线）。 封浜站弗办理客运业务，必过每日天有去上海客技站个铁路通勤列车。封浜站主要办理货运业务，特谓是轿车个到发业务，有去上海铁路物资有限公司个专用线。车站还有股道好直接进上海动车段搭仔虹桥动车所沪杭场。 参考